# DevOps

DevOps (Un mot creuat de “desenvolupament” i "operacions") és un mètode de desenvolupament del programari que accentua la comunicació, la col·laboració (compartició d'informació i utilització del servei web), la integració, l'automatització i la mesura del nivell de cooperació entre desenvolupadors de programari i altres professionals de tecnologies de la informació.
La metodologia DevOps reconeix la interdependència entre el desenvolupament de programari, l'assegurament de qualitat i les operacions TIC, i té com a objectiu ajudar una organització a produir ràpidament productes de programari i serveis, millorant l'eficiència del departament d'operacions.

## Objectius

Els objectius específics de l'aproximació DevOps van de banda a banda del canal de distribució, incloent-hi millora en la freqüència de lliuraments, el que pot portar a menors temps en arribar al mercat, una ràtio d'errors menors en els nous lliuraments, escurçament de temps en la correcció d'errades i de recuperació en els casos de caiguda del sistema productiu en actualitzar-ne la versió. Amb la metòdica DevOps, els processos senzills esdevenen programables i dinàmics, el que condueix a maximitzar la predictibilitat, l'eficiència, la seguretat i la facilitat de manteniment dels processos d'operacions. Sovint s'utilitza l'automatització per a assolir aquesta fita.

## Desplegament continu

Les empreses amb alliberaments molt freqüents poden requerir coneixement sobre DevOps o un programa de formació. Flickr va desenvolupar una aproximació DevOps per donar suport a un requisit empresarial de deu desplegaments per dia; aquest cicle de desplegament diari seria molt més alt a les organitzacions que produeixen aplicacions multifocus o multifunció. Això s'anomena desplegament continu o lliurament continu i ha estat associat amb la metodologia Lean Startup. Des de l'any 2009, grups de treball, associacions professionals i blogsCol·legi professional han fet divulgació sobre aquesta temàtica.

## Història del terme "DevOps"

A la conferència Agile 2008, n'Andrew Clay Shafer i en Patrick Debois van parlar d'"Infraestructura Àgil", i van crear després a Google el grup "Agile System Administrators Group" (Administradors de Sistema Àgils). El terme "DevOps" es va popularitzar a través d'una sèrie jornades anomenades "DevOps Days" que van començar el 2009 a Bèlgica. Des d'aleshores, hi ha hagut conferències sobre DevOps a multitud de països arreu del món.

## Model visual

Mentre algunes metodologies de desenvolupament, com el desenvolupament de programari àgil, anima a col·laborar de forma creuada entre analistes, dissenyadors, desenvolupadors i personal d'assegurament de qualitat, no sol ser existir aquesta coordinació interdepartamental amb el personal d'operacions TIC. Com s'il·lustra al gràfic, DevOps promociona un conjunt de processos i mètodes per pensar quant a comunicació i col·laboració entre desenvolupament, QA, i operacions.

## Els factors que condueixen a l'adopció

Els factors que porten a l'adopció de DevOps, són:
* L'ús de metodologies i processos de desenvolupaments àgils
* La demanda d'increment de versions alliberades per part dels responsables d'aplicació i d'unitat de negoci
* La gran disponibilitat d'infraestructura virtualizada i al núvol de proveïdors interns i externs
* Increment en l'ús d'eines d'automatització i de gestió de configuració de centres de dades

## Referències

* ↑ Loukides, Mike. «What is DevOps?», 07-06-2012. Arxivat de l'original el 2019-05-25. [Consulta: 7 abril 2015].
* 1 2 ; Chintan, Amrit; Maya, Daneva«A Mapping Study on Cooperation between Information System Development and Operations», 10-12-2014.
* ↑ Samovskiy, Dmitriy. «The Rise of DevOps». Fubaredness Is Contagious, 02-03-2010. Arxivat de l'original el 2011-01-07. [Consulta: 7 abril 2015].
* ↑ Edwards,, Damon. «What is DevOps?».
* ↑ Vambenepe, William. «Steve Ballmer gets Cloud».
* 1 2 Lyman, Jay. «DevOps mixing dev, ops, agile, cloud, open source and business». 451 CAOS Theory. Arxivat de l'original el 2015-09-14. [Consulta: 7 abril 2015].
* ↑ Debois, Patrick. «Devops: A Software Revolution in the Making?». Cutter IT Journal.
* ↑ Kim, Gene. «DevOps Culture Part 1».
* ↑ «What is DevOps?». NewRelic.com. [Consulta: 21 octubre 2014].
* ↑ «10+ Deploys Per Day: Dev and Ops Cooperation at Flickr».
* ↑ «SAM SIG: Applied Lean Startup Ideas: Continuous Deployment at kaChing». SVForum. Arxivat de l'original el 2012-10-20. [Consulta: 7 abril 2015].
* ↑ Humble, Jez. «Why Enterprises Must Adopt Devops to Enable Continuous Delivery». Cutter IT Journal.
* ↑ «Applied Lean Startup Ideas: Continuous Deployment at kaChing».
* ↑ «DevOps Days 2009 Conference».
* ↑ Edwards, Damon. «DevOps Meetup Recap».
* ↑ Debois, Patrick. «Agile 2008 Toronto». Just Enough Documented Information. [Consulta: 12 març 2015].
* ↑ Debois, Patrick. «DevOps Days Ghent». DevopsDays, 2009. [Consulta: 31 març 2011].
* ↑ Debois, Patrick. «DevOps Days». DevOps Days. [Consulta: 31 març 2011].
* ↑ Turnbull, James. «What DevOps means to me...». Kartar, 01-02-2010. Arxivat de l'original el 2010-12-30. [Consulta: 7 abril 2015].
* ↑ «Virtual Infrastructure products: features comparison». Welcome to IT 2.0: Next Generation IT infrastructures. Arxivat de l'original el 2011-07-21. [Consulta: 7 abril 2015].
* ↑ Ellard, Jennifer. «Bringing Order to Chaos through Data Center Automation». Information Management. SourceMedia. Arxivat de l'original el 2010-06-11. [Consulta: 7 abril 2015].

## Bibliografia

* Hüttermann, Michael. DevOps for Developers. Apress, 2012. ISBN 978-1-430-24569-8.